‘బాహుబలి 2’ ప్రమోషన్లలో తమన్నాను పక్కన పెట్టేసిన సంగతి జగద్వితం. ఈ విషయంలో తమన్నా అలిగిందన్న వార్తలు కూడా జోరుగా షికారు చేశాయి. ఓ దశలో తమన్నా కూడా ఈ విషయం మీద బహిరంగంగానే అసంతృప్తి వ్యక్తం చేసింది. ఆ సినిమా విడుదల తరువాత తమ్మూ మాట మార్చేసింది. ప్రమోషన్ విషయంలో తనను పిలవలేదన్న బాధ తనకేం లేదంటోంది. తను వేరే సినిమా షూటింగ్లో ఉండడం వలన పెద్దగా పట్టించుకోలేదనీ చెబుతోంది. అయినా ‘బాహుబలి 2’లో తన పాత్ర నిడివి చాలా తక్కువ కనుక తనను అనవసరంగా ఇబ్బంది పెట్టడం ఎందుకని భావించి ఉండవచ్చని కవర్ చేసుకుంటోంది. తమన్నా ఎంతగా కవర్ చేయాలని ప్రయత్నించినా, బాహుబలి టీం తమన్నాను పక్కకు నెట్టేసిన విషయం అందరికీ తెలుసునని అంటున్నారు. విషయం ఎటూ బయటకి తెలిసిపోయింది కనుక తమన్నా మౌనంగా ఉండి ఉంటే బాగుండేదని సినీ జనాలు అంటున్నారు. తనను అవాయిడ్ చేసిన విషయాన్ని కవర్ చేసుకోవడానికి చేసిన ప్రయత్నం చివరకి నవ్వుల పాలైందంటున్నారు.
‘bahubali 2’ pramoshanlalo tamannanu pakkana pettesina sangati jagadvitam. ee vishayamlo tamanna aligindanna vaartalu kuudaa jorugaa shikaru chesaayi. oo dasalo tamanna kuudaa ee vishayam meeda bahirangamgaane asantrupti vyaktam chesindi. aa sinima vidudala taruvaata tammoo maata marchesindi. pramoshan vishayamlo tananu pilavaledanna baadha tanakem ledantondi. tanu vere sinima shootinglo undadam valana peddagaa pattinchukoledanii chebutondi. aina ‘bahubali 2’loo tana paatra nidivi chala takkuva kanuka tananu anavasaramgaa ibbandi pettadam endukani bhavinchi undavacchani kavar chesukuntondi. tamanna entagaa kavar cheyalani prayatninchinaa, bahubali teem tamannanu pakkaku nettesina vishayam andarikee telusunani antunnaru. vishayam etuu bayataki telisipoyindi kanuka tamanna mounamgaa undi unte bagundedani cinee janaalu antunnaru. tananu awaid chesina vishayaanni kavar chesukovadaniki chesina prayatnam chivaraki navvula paalaindantunnaaru.